एनआरएचएमकर्मी बेमियादी हड़ताल पर
हुसैनाबाद अस्पलात परिसर में प्रदर्शन करते एनआरएचएम कर्मी।
भास्कर न्यूज | हुसैनाबाद
हुसैनाबादअनुमंडल क्षेत्र के एनआरएचएम कर्मी स्थायीकरण सहित अन्य मांगों को लेकर अनिश्चितकालीन हड़ताल पर चले गए। अनुमंलीय अस्पताल सहित उपस्वास्थ केन्द्र एवं अतिरिक्त स्वास्थ्य केंद्रों में चिकित्सा व्यवस्था प्रभावित हुई है। जिससे मरीजों को इलाज कराने में परेशानी का सामना करना पड़ रहा है। हुसैनाबाद अनुमंडल क्षेत्र के करीबन 40 एनआरएचएम कर्मी गुरुवार को सुबह से ही अस्पताल परिसर में जमे हुए थे। उपाधीक्षक सह चिकित्सा प्रभारी पदाधिकारी डॉ. एसके रवि ने हड़ताल कर्मियों से हड़ताल समाप्त कर वापस लौटने की अपील की तथा उन्होंने हड़ताल पर गए कर्मियों को आश्वस्त किया कि आप सभी के स्थायीकरण तथा निकाले गए नियुक्त पत्र को रद्द करने संबंधित मांग पत्र को शीघ्र भेज दूंगा। लेकिन एनआरएचएम कर्मियों ने नहीं सुना और कहा कि राज्य की सरकार हर बार छलने का कार्य करती रही है, इसलिए इस बार आर-पार की लड़ाई होगी तथा पूरा होने तक विभिन्न चरणों में आंदोलन जारी रहेगा। मौके पर मो. शमीम हुसैन, राजमुनी देवी, सुमित्रा कुमारी, नवीन कुमार, संतोष कुमार, शशिभूषण सिंह, वीना कुमारी सहित अन्य लोग मौजूद थे।
bho_Deva hin_Deva bho_Deva hin_Deva